**Πρόσκληση Εκδήλωσης Ενδιαφέροντος**

Το **Εργαστήριο Ενεργειακών και Περιβαλλοντικών Ερευνών** του Εθνικού και Καποδιστριακού Πανεπιστημίου Αθηνών (ΕΚΠΑ), με έδρα στο Συγκρότημα Ευρίπου στα Ψαχνά Ευβοίας, ενδιαφέρεται για συνεργασία με ερευνητή/-τρια με δυνατότητα εκπόνησης διδακτορικής διατριβής στην επιστημονική περιοχή της μοντελοποίησης ροών και μεταφοράς θερμότητας σε εξοπλισμό και διατάξεις αντλιών θερμότητας.

**Προσόντα**

Οι ενδιαφερόμενοι θα πρέπει να έχουν κατ’ ελάχιστο τα παρακάτω :

* Δίπλωμα Μηχανολόγου Μηχανικού/ Ηλεκτρολόγου Μηχανικού/ Χημικού Μηχανικού - Άλλα πτυχία γίνονται δεκτά (π.χ. Φυσικού), εφόσον το MSc/MEng είναι σχετικό με το ερευνητικό πεδίο.
* Γνώση μοντελοποίησης και ανάλυσης εσωτερικών τυρβωδών ροών (όπως σε εναλλάκτες θερμότητας) με μεθόδους υπολογιστικής ρευστομηχανικής.
* Γνώση προγραμμάτων επίλυσης Υπολογιστικής Ρευστομηχανικής (όπως Αnsys - Fluent).
* Να έχουν άριστες δεξιότητες επικοινωνίας και γραφής τόσο στα Αγγλικά όσο και στα Ελληνικά.
* Να είναι Έλληνες ή πολίτες της Ευρωπαϊκής Ένωσης.

Άλλα συνεκτιμώμενα προσόντα:

* Γνώση σχεδιαστικών λογισμικών CAD ή άλλων συναφών λογισμικών
* Γνώση άλλων λογισμικών όπως Matlab, EES, κ.ά.

Ο υποψήφιος που θα επιλεγεί θα συνάψει ετήσια σύμβαση -με έναρξη εργασιών το φθινόπωρο του 2024- στα πλαίσια Ευρωπαϊκού ερευνητικού προγράμματος και με δυνατότητα παράτασης κατά 1 ή και 2 έτη. Οι υπευθυνότητες που θα έχει στα πλαίσια της σύμβασης είναι:

* Α. Υλοποίηση ερευνητικών εργασιών στα παραπάνω ή σε συναφή ερευνητικά πεδία.
* Β. Συγγραφή παραδοτέων και προτάσεων (κυρίως στα Aγγλικά, αλλά και στα Eλληνικά) στα παραπάνω ή σε συναφή ερευνητικά πεδία.

**Αλλες ικανότητες**

* Ικανότητα ομαδικής εργασίας και συνεργασίας με άλλα μέλη στην ομάδα και άλλες ομάδες.

Προσοχή: Η παρούσα ανακοίνωση αποτελεί Πρόσκληση Εκδήλωσης Ενδιαφέροντος και δεν συνεπάγεται καμία δέσμευση επιλογής και σύναψης σύμβασης με τους υποψηφίους.

Οι ενδιαφερόμενοι καλούνται να στείλουν το βιογραφικό τους εδώ: mkoukou@uoa.gr mgrvrachop@uoa.gr και να ζητήσουν οποιαδήποτε διευκρίνηση σχετικά με την πρόσκληση.